wickkiey/tamil-wikipedia-chunked huggingface dataset:
# ச. வையாபுரிப் பிள்ளை

## பதிப்பித்த நூல்கள்

1. மனோன்மணியம், 1922
1. துகில்விடு தூது, 1929
1. நாமதீப நிகண்டு, 1930
1. அரும்பொருள் விளக்க நிகண்டு, 1931
1. களவியற்காரிகை, 1931
1. கம்பராமாயணம்-யுத்த காண்ட1-3 படலம்), 1932
1. குருகூர் பள்ளு, 1932
1. திருக்குருங்குடி அழகிய நம்பி உலா, 1932
1. தினகர வெண்பா, 1932
1. நெல்விடு தூது, 1933
1. தொல்காப்பியம்-(பொருளதிகாரளம, இளம்பூரணம்), 1933
1. திருமந்திரம் (சேர்ந்து பதிப்பித்தது), 1933
1. திருமுருகாற்றுப்படை (சேர்ந்து பதிப்பித்தது, புதிய உரையுடன்), 1933
1. கம்பராமாயணம்-பால காண்டம் (1-7படலம்), 1933
1. பூகோள விலாசம், 1933
1. திருப்பணி மாலைகள் (தென்திருப்பேரை, திருக்கோளூர்),1933
1. மூப்பொந்தொட்டி உலா, 1934
1. பொதிகை நிகண்டு, 1934
1. இராஜராஜதேவர் உலா, 1934
1. தொல்காப்பியம்-பொருளதிகாரம் (நச்சினார்க்கினியம்),1934
1. இராமலிங்கேசர் மீது பணவிடு தூது, 1934
1. மதுரைக் கோவை, 1934
1. தெய்வச்சிலையார்விறலிவிடு தூது, 1936
1. புறத்திரட்டு, 1938
1. கயாதரம், 1939
1. சங்க இலக்கிய பத்துப்பாட்டும் எட்டுத்தொகையும்), 1940
1. சீவக சிந்தாமணி, 1941
1. சாத்தூர் நொண்டி நாடகம், 1941
1. நவநீதப் பாட்டியல் - உரையுடன், 1943
1. திருமுருகாற்றுப்படை-பழைய உரை, 1943
1. நான்மணிக்கடிகை, 1944
1. இன்னா நாற்பது, 1944
1. திரிகடுகமும் சிறுபஞ்ச மூலமும், 1944
1. இனியவை நாற்பது, 1949
1. இராமப்பய்யன் அம்மானை, 1950
1. முதலாயிரம், 1955
1. திருவாய்மொழி
1. கொண்டல் விடு தூது
# நரேந்திர மோதி

**நரேந்திர தாமோதர்தாசு மோதீ** (*Narendra Damodardas Modi*, பிறப்பு: 17 செப்டம்பர் 1950) ஒரு இந்திய அரசியல்வாதி ஆவார், இவர் 2014 மே 26 முதல் இந்தியாவின் பிரதமராக பணியாற்றுகிறார். இவர் 2001 முதல் 2014 வரை குசராத்து மாநில முதல்வராக இருந்தார். வாரணாசி தொகுதியின் நாடாளுமன்ற உறுப்பினராகவும் இருந்து வருகிறார். இவர் பாரதிய ஜனதா கட்சி, மற்றும் வலதுசாரி இந்து தேசியவாத அமைப்பான ராஷ்டிரிய சுயம்சேவாக் சங்கம் ஆகியவற்றின் உறுப்பினராக உள்ளார். மோதீ இந்திய தேசிய காங்கிரசுக்கு வெளியே நீண்ட காலம் பிரதமராக இருந்து வருகிறார்.  
வடகிழக்கு குசராத்தில் உள்ள வாட்நகரில் பிறந்து வளர்ந்த மோதி, அங்கு இடைநிலைக் கல்வியை முடித்தார். எட்டு வயதில் ஆர்.எஸ்.எஸ். இயக்கத்துக்கு அறிமுகமானார். 18 வயதில், யசோதாபென் என்பவரை மணந்தார், ஆனாலும் விரைவில் அவரைக் கைவிட்டார். மோதீ 1971 இல் குசராத்தில் ஆர்.எஸ்.எஸ் இயக்கத்தின் முழுநேர ஊழியரானார். அவ்வமைப்பு அவரை 1985-இல் பாசகவில் இணைத்தது. 2001 வரை கட்சியின் படிநிலையில் பல பதவிகளை வகித்து, பொதுச் செயலாளர் பதவிக்கு உயர்ந்தார்.
# நரேந்திர மோதி

## அமைச்சகங்கள் மற்றும் துறைகள்

இந்தியப் பிரதமர் நரேந்திர மோதீயின் நேரடி கண்காணிப்பில் உள்ள அமைச்சகங்கள் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் மற்றும் திட்டமிடல் அமைச்சகம் ஆகும். துறைகள் அணு சக்தித் துறை மற்றும் விண்வெளித் துறை ஆகும்.
# நரேந்திர மோதி

## இளமைப் பருவம்

எட்டு வயதில், மோதீ இராட்டிரிய சுவயம்சேவக் சங்கத்திற்கு (ஆர்எசுஎசு) அறிமுகமானார் மற்றும் அதன் உள்ளூர் சகாக்களில் (பயிற்சி அமர்வுகளில்) கலந்து கொள்ளத் தொடங்கினார். அங்கு, வக்கீல் சாகேப்பு என்று பிரபலமாக அறியப்பட்ட இலட்சுமண்ராவ் இனாம்தாரை மோதீ சந்தித்தார், அவர் அவரை ஆர்எசுஎசில் பால்சுவயம்சேவக் (சூனியர் கேடட்) ஆக சேர்த்து, அவரது அரசியல் வழிகாட்டியாக ஆனார்.
மோடி ஆர்எஸ்எஸ் உடன் பயிற்சியில் இருந்தபோது, 1980-இல் பீஜேபி-யின் குசராத்து பிரிவின் சுதாபக உறுப்பினர்களான பாரதீய சனசங்கத் தலைவர்களான வசந்த் கசேந்திரகட்கர் மற்றும் நதலால் சக்தா ஆகியோரையும் சந்தித்தார்.
# நரேந்திர மோதி

## கல்வி

1978-ஆம் ஆண்டில் மோடி டெல்லி பல்கலைக்கழகத்தில் திறந்த கற்றல் பள்ளியில் (SOL) அரசியல் அறிவியலில் இளங்கலைப் பட்டம் பெற்றார். ஐந்து ஆண்டுகளுக்குப் பிறகு, 1983-இல், அவர் குஜராத் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார்.
# நரேந்திர மோதி

## குடும்பம்

நரேந்திர தாமோதர்தாசு மோதீ ஒரு நடுத்தர குடும்பத்தில் வாட்நகர் என்னும் இடத்தில் பிறந்தார், அவர் தாமோதர்தாசு முல்சந் மோதீ மற்றும் அவரது மனைவி கீரபேன்னுக்கும் பிறந்த ஆறு குழந்தைகளில் இவர் மூன்றாவதாக பிறந்தார். தனது மனைவியின் பெயர் ஜசோதாபென் என 2014-ஆம் ஆண்டிற்கான வடோதரா நாடாளுமன்ற மக்களவை தொகுதி தேர்தலுக்கான வேட்புமனுவில் குறித்துள்ளார்.
# நரேந்திர மோதி

## குசராத்தின் முதல்வர்

அப்போதைய முதல்வர் கேசுபாய் படேல் பதவி விலகியதை அடுத்து நடந்த இடைத் தேர்தலில், நரேந்திர தாமோதர்தாசு மோதீ வெற்றி பெற்று அக்டோபர் 7, 2001-இல் குசராத்தின் முதல்வர் ஆனார். இவர் தன் பதவிக்காலத்தை அக்டோபர் 7, 2001-இல் தொடங்கி சூலை, 2007 வரை இருந்தார். பின் திசம்பர் 23, 2007 தேர்தலில் மறுபடியும் வெற்றி பெற்று ஆட்சியை தொடர்ந்தார். இவர் தொடர்ந்து 2063 நாட்கள் முதல்வர் பதவியில் இருந்து, குசராத்து வரலாற்றில் சாதனை படைத்துள்ளார்.
# நரேந்திர மோதி

## குசராத்தின் முதல்வர்

### சர்ச்சைகள்

ஊடகங்கள் அறிஞர்களும் இவரை இந்து தேசியவாதியாக விவரிக்கின்றனர். இக்கூற்றை இவரும் ஏற்றுக் கொண்டுள்ளார். இந்தியாவிற்குள்ளும், பன்னாட்டளவிலும் மிகுந்த சர்ச்சைகளுக்குட்பட்ட மனிதராக மோதீ உள்ளார்.  
கோத்ரா தொடருந்து எரிப்புக்க்குப் பின் 2002-ஆம் ஆண்டு குசராத்து வன்முறைக்காக மிகக் கடுமையாக சாட்டப்பட்டது இருப்பினும் நீதிமன்றத் தீர்ப்பு இவருக்கு சாதகமாக இருந்தது குறிப்பிடத்தக்கது.  
பெண் ஒருவரை சட்டத்திற்குப் புறம்பாக வேவுபார்த்ததாகக் குற்றஞ்சாட்டப்பட்டது.  
குசராத்தில் மிக விரைவான பொருளாதார வளர்ச்சிக்கான சூழலை உருவாக்கியதாக இவரது பொருளாதார கோட்பாடுகள் பரவலான பாராட்டுக்களைப் பெற்றுள்ளன. இருப்பினும், இவரது ஆட்சி குறிப்பிடத்தக்க மனிதவளர்ச்சிக் கூறுகளில் நேர்மறை தாக்கம் எதுவும் ஏற்படுத்தவில்லை என்றும் குறைகாணப்படுகிறது.
# நரேந்திர மோதி

## 2014 நாடாளுமன்றத் தேர்தல்

### பரப்புரை

2014-ஆம் ஆண்டு நடந்த பொதுத்தேர்தலில், பாரதீய ஜனதா கட்சி தலைமையிலான தேசிய ஜனநாயக கூட்டணி (தே.ஜ.கூ.) கட்சி வேட்பாளர்களை ஆதரித்து, நரேந்திர மோதீ நாடு முழுவதும் பரப்புரை மேற்கொண்டார். ஏப்ரல் 2014 முதல் மே 2014 வரை இரண்டு மாதங்களில் நாடெங்கும் சுமார் 3 லட்சம் கிலோ மீட்டர் தொலைவிற்குச் சுற்றுப் பயணம் மேற்கொண்டு 430 பொதுக் கூட்டங்களில் கலந்து கொண்டு தேசிய ஜனநாயக கூட்டணி வேட்பாளர்களை ஆதரித்து பரப்புரை மேற்கொண்டார்.
# நரேந்திர மோதி

## 2014 நாடாளுமன்றத் தேர்தல்

### பிரதமர் பதவி வேட்பாளர்

2014-ஆம் ஆண்டு 16-ஆவது மக்களவைத்தேர்தலில் பாரதீய ஜனதா கட்சி முதன்மையேற்கும் தேசிய சனநாயகக் கூட்டணியின் பிரதமர் வேட்பாளராக அறிவிக்கப்பட்டார். 2014 நாடாளுமன்ற தேர்தலுக்கு வாரணாசி மற்றும் வடோதரா ஆகிய இரண்டு நாடாளுமன்ற மக்களவைத் தொகுதிகளில் வேட்புமனு தாக்கல் செய்தார்.
- வடோதரா தொகுதியில் 5,70,128 வாக்குகள் வித்தியாசத்தில் வெற்றி பெற்றார்.
- வாரணாசி தொகுதியில் 3,71,784 வாக்கு வித்தியாசத்தில் வெற்றி பெற்றார்.
# நரேந்திர மோதி

## 2014 நாடாளுமன்றத் தேர்தல்

### பாஜகவின் மக்களவைத் தலைவர்

பாஜகவின் மக்களவைத் தலைவராக தேர்ந்தெடுக்கப்பட்டவுடன், நாடாளுமன்றத்தின் மைய அரங்கில் உரையாற்றினார்.
# நரேந்திர மோதி

## 2019 மக்களவைத் தேர்தல்

2019 ஆம் ஆண்டு 17 ஆவது மக்களவைத்தேர்தலில் வாரணாசியில் 674664 வாக்குகள் பெற்று 479505 வாக்குகள் வேறுபாட்டில் வெற்றியடைந்தார். இரண்டாவதாக வந்த சமாஜ்வாதி கட்சியின் சாலினி யாதவ் 195159 வாக்குளும் மூன்றாவதாக வந்த காங்கிரசின் அசய் ராய் 152548 வாக்குகளும் பெற்றனர்.
# நரேந்திர மோதி

## 2024 மக்களவைத் தேர்தல்

2024 இந்தியப் பொதுத் தேர்தலில் மீண்டும் வாரணாசியில் போட்டியிட்டு 1,52,513 வாக்குகள் வேறுபாட்டில் காங்கிரசின் அசய் ராயை வென்றார்
**2024 வாரணாசி தேர்தல் முடிவு**  
| வேட்பாளர் | கட்சி | பெற்ற வாக்கு | வாக்கு % |  |
| --- | --- | --- | --- | --- |
| நரேந்திர மோதீ | பாசக | 612970 | 54.24 |  |
| அசய் ராய் | காங்கிரசு | 460457 | 40.74 |  |
| அத்தர் சமால் லரி | பகுசன் சமாச் கட்சி | 33766 | 2.999 | } |
# நரேந்திர மோதி

## இந்தியப் பிரதமர்

### முதல் முறை

மே 26, 2014 அன்று பிரதமராக நரேந்திர மோதீ பதவியேற்றார். அவருடன் ஏனைய 44 பேர் அமைச்சர்களாக பதவியேற்றனர். புது தில்லியிலுள்ள குடியரசுத் தலைவர் மாளிகையின் வெளிமுற்றத்தில் பதவியேற்பு நிகழ்ச்சி நடந்தது. இந்த நிகழ்ச்சியில் குடியரசுத் தலைவர் பிரணாப் முகர்ஜி, நரேந்திர மோதீ மற்றும் அவரது அமைச்சரவை உறுப்பினர்களுக்கு பதவிப் பிரமாணமும், இரகசியக் காப்புப் பிரமாணமும் செய்துவைத்தார்.
# நரேந்திர மோதி

## இந்தியப் பிரதமர்

### இரண்டாம் முறை

2019 இந்தியப் பொதுத் தேர்தலில், 543 மக்களவைத் தொகுதிகளில் பாரதிய ஜனதா கட்சி 303 தொகுதிகளில் வெற்றி பெற்றதால், நரேந்திர மோதீ இரண்டாம் முறையாக இந்தியப் பிரதமராக 30 மே 2019 அன்று பதவி ஏற்றார்.
# நரேந்திர மோதி

## இந்தியப் பிரதமர்

### ஆட்சி முறை

- அமைச்சர்கள் அனைவரும் முதல் 100 நாட்களுக்குரிய தமது திட்ட அட்டவணையை தயாரிக்குமாறு கேட்டுக் கொண்டார். அனைத்து அமைச்சர்களையும், அமைச்சகத்தின் செயலர்களையும் சந்திக்க இருப்பதாகவும் தெரிவித்தார்.
- தனது வாழ்க்கைக் கதையை பள்ளிப் பாடத்திட்டத்தில் சேர்க்க எடுக்கப்படும் முயற்சிகளுக்கு எதிர்ப்பு தெரிவித்தார்.
# நரேந்திர மோதி

## அரசுப் பணியில் மோதீயின் இருபதாண்டுகள்

7 அக்டோபர் 2001 அன்று பாரதீய ஜனதா கட்சியின் சார்பாக குசராத் மாநில் முதலமைச்சராக பொது வாழ்க்கையில் பணி துவங்கிய நரேந்திர மோதீ, 7 அக்டோபர் 2020 முதல் இருபதாம் ஆண்டில் நுழைந்துள்ளார். இருபதாண்டுகளில் நரேந்திர மோதீ, குஜராத் மாநில முதலமைச்சராக 4 முறையும், இந்தியப் பிரதமராக 2 முறையும் பதவி வகித்துள்ளார்.  
- 7 அக்டோபர் 2001 அன்று நரேந்திர மோதீ பாரதீய ஜனதா கட்சியின் சார்பாக குஜராத் மாநில முதலமைச்சராக தேர்ந்தெடுக்கப்பட்டார்.
- கோத்ரா தொடருந்து எரிப்பால் ஏற்பட்ட 2002 குஜராத் வன்முறையால் குஜராத்தில் பாரதிய ஜனதா ஆட்சி சூலை, 2002-இல் கலைக்கப்பட்டது. பின்னர் 2002-இல் நடைபெற்ற குஜராத் சட்டமன்றத் தேர்தலில் வெற்றி பெற்ற பாரதீய ஜனதா கட்சியின் குஜராத் முதலமைச்சராக நரேந்திர மோதீ மீண்டும் தேர்வு செய்யப்பட்டார்.
- 2007 குஜராத் சட்டமன்றத் தேர்தலில் வெற்றி பெற்ற பாரதீய ஜனதா கட்சியின் குஜராத் முதலமைச்சராக நரேந்திர மோதீ மீண்டும் தேர்வு செய்யப்பட்டார்.
- 2012 குஜராத் சட்டமன்றத் தேர்தலில் வெற்றி பெற்ற பாரதீய ஜனதா கட்சியின் முதலமைச்சராக நரேந்திர மோதீ மீண்டும் தேர்வு செய்யப்பட்டார்.
- 2014 இந்திய மக்களவைத் தேர்தலில் நரேந்திர மோதீ பிரதமர் வேட்பாளராக அறிவிக்கப்பட்டார். தேர்தலில் பாரதீய ஜனதா கட்சி தலைமையிலான தேசிய ஜனநாயக கூட்டணி 336 மக்களவை உறுப்பினர்கள் இடங்களைக் கைப்பற்றியதால் நரேந்திர மோதீ முதன்முறையாக இந்தியப் பிரதமராகத் தேர்ந்தெடுக்கப்பட்டார்.
- 2019 இந்திய மக்களவைத் தேர்தலில் பாரதீய ஜனதா கட்சியின் தலைமையிலான தேசிய ஜனநாயகக் கூட்டணி, மொத்தமுள்ள 543 மக்களவை உறுப்பினர் தொகுதிகளில் 352 தொகுதிகளை கைப்பற்றியது. அதில் பாரதீய ஜனதா கட்சி தனித்து 303 தொகுதிகளை கைப்பற்றியதால், நரேந்திர மோதீ மீண்டும் இந்தியப் பிரதமராக மீண்டும் தேர்ந்தெடுக்கப்பட்ட்டார்.
- 2014- 2020 ஆண்டு காலத்தில் மட்டும் இந்தியப் பிரதமர் நரேந்திர மோதீ 58 நாடுகளுக்கு அரசு முறைப்பயணம் மேற்கொண்டுள்ளார். இதற்காக ரூபாய் 518 செலவழிக்கப்பட்டுள்ளது.
- 2014-இல் தூய்மை இந்தியா இயக்கம் நாடு முழுவதும் துவக்கப்பட்டது.
- 2016-இல் ரூபாய் 500 மற்றும் 1000 பணத்தாட்களின் மதிப்பு நீக்கப்பட்டது.
- நாடு முழுவதும் 2017-இல் சரக்கு மற்றும் சேவை வரி அறிமுகப்படுத்தப்பட்டது.
- 2019 முஸ்லிம் பெண்கள் திருமண உரிமைகள் பாதுகாப்புச் சட்டம் கொண்டு வரப்பட்டு இந்தியாவில் முத்தலாக் முறை ஒழிக்கப்பட்டது.
- 2019-இல் ஜம்மு காஷ்மீர் மறுசீரமைப்புச் சட்டம் கொண்டு வரப்பட்டு, ஜம்மு காஷ்மீருக்கு இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ மூலம் வழங்கப்பட்ட சிறப்புச் சலுகைகள் நீக்கப்பட்டதுடன், ஜம்மு காஷ்மீர் மாநிலத்தை ஜம்மு காஷ்மீர் (ஒன்றியப் பகுதி) மற்றும் லடாக் ஒன்றியப் பகுதிகளாகப் பிரிக்கப்பட்டது.
- இந்தியா முழுவதற்குமான புதிய வேளாண்மைச் சட்டம், 2020 இயற்றப்பட்டது.
# நரேந்திர மோதி

## வெளிநாட்டு விருதுகள்

வெளிநாடுகளில் பிரதமர் நரேந்திர மோதீ பெற்ற 11 உயரிய சிவிலியன் விருதுகள்:
1. ஏப்ரல் 2016 - சவூதி அரேபியா அரசின் *மன்னர் அப்துல் அஜீஸ் விருது*
1. 2016 - ஆப்கானித்தான் அரசின் *காஜி அமீர் அமானுல்லா கான் விருது*
1. 2018- பாலத்தீனம் வழங்கிய *கிராண்ட் காலர் ஆப் தி ஸ்டேட் ஆப் பாலஸ்தீனம் விருது*
1. 2019 - ஐக்கிய அரபு அமீரகத்தின் *ஆர்டர் ஆப் சையத் விருது*
1. 2019- உருசியா அரசின் *ஆர்டர் ஆப் செயிண்ட் ஆண்ட்ரூ விருது*
1. 2019 - மாலத்தீவு அரசின் *Order of the Distinguished Rule of Nishan Izzuddin Award*.
1. 2019 - பக்ரைன் அரசின் *மன்னர் ஹமாத் மறுமலர்ச்சி விருது*
1. 2020 - ஐக்கிய அமெரிக்காவின் *லீஜியன் ஆப் மெரிட் விருது*
1. 2021 - பூடான் அரசின் *ஆர்டர் ஆப் தி டிராகன் கிங் விருது*
1. மே 2023 - பிஜி அரசின் *ஆர்டர் ஆப் பிஜி*
1. சூன் 2023 - எகிப்து அரசின் *ஆர்டர் ஆப் நைல் விருது*
1. ஆகஸ்டு 2023 - கிரேக்க நாட்டின் *கிராண்ட் கிராஸ் ஆஃப் தி ஆர்டர் ஆஃப் ஹானர்* விருது வழங்கப்பட்டது.
# ரோசா லக்சம்பேர்க்

**ரோசா லக்சம்பேர்க்** (*Rosa Luxemburg*, மார்ச் 5, 1871 – சனவரி 15, 1919), போலந்தில் பிறந்த ஒரு செருமானிய மார்க்சியவாதியும் சோசலிச மெய்யியலாளரும், பொருளியலாளரும், ஒரு புரட்சியாளரும் ஆவார்.  
*செங்கொடி* (*Die Rote Fahne*) என்ற இதழை இவர் ஆரம்பித்தார். முதலாம் உலகப் போரில் செருமனி பங்குபற்றியதை செருமனி சமூக-மக்களாட்சிக் கட்சி ஆதரித்ததைத் தொடர்ந்து இவர் மற்றொரு மார்க்சியவாதியான கார்ல் லீப்னெக்ட்டுடன் இணைந்து "புரட்சிகர ஸ்பர்டாசிஸ்ட் முன்னணி" (*Spartacist League*) என்ற அமைப்பை உருவாக்கினார். இதுவே பின்னர் செருமனியக் கம்யூனிஸ்ட் கட்சி என்ற பெயரைப் பெற்றது. ஸ்பர்டாசிஸ்ட் லீக் தலைமையில் 1919 சனவரியில் நடத்தப்பட்ட பேர்லின் புரட்சி தோல்வியில் முடிந்தது. ரோசா லக்சம்பேர்க்கின் ஆதரவிலான இப்புரட்சி ஃப்ரீகோர்ப்ஸ் என்ற வலதுசாரி துணை இராணுவக்குழுவினரால் நசுக்கப்பட்டது. ரோசா மற்றும் லீப்னெக்ட் உட்பட பல இடதுசாரிகள் கைது செய்யப்பட்டு படுகொலை செய்யப்பட்டனர். இவர்களின் இறப்பின் பின்னர் ரோசா லக்சம்பேர்க், கார்ல் லீப்னெக்ட் இருவரும் சனநாயக சோசலிஸ்டுகளாலூம் மார்க்சியவாதிகளாலும் மாவீரர்களாகப் போற்றப்படுகின்றனர்.
# ரோசா லக்சம்பேர்க்

## வாழ்க்கைச் சுருக்கம்

### போலந்தில்

உடன் லக்சம்பேர்க் (வலது)]]  
ரோசா லக்சம்பேர்கின் சிலை]]
ரொசாலியா லக்சம்பேர்க் மார்ச் 5, 1870 அல்லது 1871 இல் யூத இன நடுத்தரக் குடும்பத்தில் உருசியக் கட்டுப்பாட்டில் இருந்த போலந்து நகரான சாமொஸ்க்கில் பிறந்தார். மர வியாபாரியான எலியாஸ் லக்சம்பேர்க் மற்றும் லைன் லோவென்ஸ்டீன் தம்பதிக்கு ஐந்தாவது குழந்தையாகப் பிறந்தார். இவரே லைன் லோவன்ஸ்டீன் தம்பதிக்கு கடைசி குழந்தையாவார். பின்னொரு நாளில் தனது தந்தையின் தாராளமயமாக்கள் கருத்துக்கள் தன் மீது தாக்கத்தை ஏற்படுத்தியதாக லக்சம்பெர்க் நினைவு கூறுகிறார்.அவரது தாயார் மத நம்பிக்கைகளில் ஈடுபாடு உடையவராகவும் புத்தகங்களை நன்கு படிக்கக்கூடியவராகவும் இருந்தார் . அவரது குடும்பத்தினர் செருமானிய மற்றும் போலிய மொழியையும் பேசினர் லெக்சம்டிபர்க் கூடுதலாக உருசிய மொழியையும் கற்றறிந்தார். ஐந்து வயதிலேயே இவரைப் பாதித்திருந்த இடுப்பு வலியால் இவர் நிரந்தர ஊனமுடையவரானார்..  
1873 இல் குடும்பத்துடன் வார்சாவுக்குக் குடிபெயர்ந்த ரோசா 1886 இல் இருந்து போலந்தின் இடது சாரி பாட்டாளிக் கட்சியில் (Proletariat party) சேர்ந்தார். பொது வேலைநிறுத்தமொன்றை முன்னின்று நடத்தினார். இதனை அடுத்து இவரது கட்சியின் 4 முக்கிய தலைவர்கள் கொல்லப்பட்டதில் கட்சி கலைக்கப்பட்டது. ஆனாலும் ரோசா தனது சகாக்களை இரகசியமாகச் சந்தித்து வந்தார்.  
1889 இல் இவர் சுவிட்சர்லாந்துக்குத் தப்பிச் சென்றார். அங்குச் சூரிச் பல்கலைக்கழகத்தில் சேர்ந்து தத்துவம், வரலாறு, அரசியல், பொருளாதாரம், கணிதம் ஆகிய துறைகளில் உயர் கல்வியைப் பெற்றார். இங்குதான் லியோ ஜோகித்சேவை சந்தித்தார். இவர்களுக்கிடையேயான உறவு 1907 இல் ஜோகிசத்சேக்கு அவரது உருசியத் தலைமறைவு வாழ்க்கையில் ஏற்பட்ட இன்னொரு உருசியத் தோழியுடனான உறவின் பின் முறிந்தது. ஆனால் அவர்களது முன்னைய நெருக்கமும் அரசியல் தோழமையும் ரோசாவின் இறுதி நாட்கள்வரை இருவரையும் இணைத்திருந்தது.  
1893 இல் ஜோகித்சேவுடன் இணைந்து "தொழிலாளர் குரல்" (*Sprawa Robotnicza*) என்ற பத்திரிகையை ஆரம்பித்து நடத்தினார். போலந்து சோசலிசக் கட்சியினரின் தேசியவாதக் கொள்கையை எதிர்த்துத் தமது பத்திரிகையில் எழுதினார். புரட்சியின் மூலமே போலந்தை விடுவிக்க முடியும் என்று நம்பினார். குறிப்பாகச் செருமனி, ஆஸ்திரியா, மற்றும் ரஷ்யாவில் புரட்சி வெடிக்க வேண்டும் என வலியுறுத்தினார். முதலாளித்துவத்துக்கு எதிராக அணிதிரள வேண்டும் என்பதும் இவரது கொள்கையாக இருந்தது.
# ரோசா லக்சம்பேர்க்

## கலாச்சாரம் மற்றும் இலக்கியத்தில் பிரபலம்

:*புகழ்பெற்ற பல்கேரிய எழுத்தாளரான ஹிரிஸ்த்தோ சிம்ரென்ஸ்கி ரோசா லக்சம்பேர்க்கின் பொதுவுடைமை சித்தாந்தங்களை அவருக்கு அஞ்சலி செலுத்தும் விதமாக தான் தான் எழுதிய *ரோசா லக்சம்பேர்க்* என்ற பாடலில் மெச்சியுள்ளார்.  
:**ரோசா லக்சம்பேர்க்* (1986 ல் செருமானிய மொழி :Die Geduld der Rosa Luxemburg) மார்க்கரெட் வோன் துரோத்தா இயக்கிய இப்படத்தில் லக்சம்பேர்க்காக பார்பரா சுகோவா நடித்து 1986 ஆம் ஆண்டு இதற்காக கேன்ஸ் திரைப்பட விழாவில் சிறந்த நடிகைக்கான விருதினைப் பெற்றார்.  
:*1992 ல் கியூபெக் ஓவியர் ஜீன்-பவுல் ரியோபிலி லுக்சம்பேர்க்கிற்கு அஞ்சலி செலுத்தும் விதமாக அழியாத முப்பது
சுவர் ஓவியங்களைத் தீட்டினார். இவை கியூபெக் நகரத்திலுள்ள நுண்கலை தேசிய அருங்காட்சியகத்தில் நிரந்தரமாக காட்சிப்படுத்தப்பட்டுள்ளது.
# ரோசா லக்சம்பேர்க்

## ஆய்வுகள்

- *மூலதன திரட்சி* ஏக்னஸ் சுச்வார்சைல்டு என்பவரால் 1951 இல் மொழிபெயர்க்கப்பட்டது. பதிப்பு 2003. *Die Akkumulation des Kapitals* என்ற பெயரில் 1913 ல் இதன் மூல நூல் வெளியிடப்பட்டது
- *மூலதன திரட்சி - ஒரு எதிர்விமர்சனம்* 1915 ல் எழுதப்பட்டது.
- *சேகரிக்கப்பட்ட படைப்புகள்* 5 தொகுப்புகள், பெர்லின் 1970–1975.
- *கடிதங்களின் தொகுப்புகள்* 6 தொகுப்புகள், பெர்லின் 1982–1997.
- *அரசியல் எழுத்துக்கள்* ஓசிப் கே. பிளச்தெய்ம் என்பவரால் தொகுக்கப்பட்டு முன்னுரை எழுதப்பட்டது, 3 தொகுப்புகள், பிரங்போர்ட் 1966 .
- *ரோசா லக்சம்பர்க் முழு படைப்புகள்* 14 தொகுப்புகள், ரண்டன் மற்றும் நியூ யோர்க் 2011.
- *ரோசா லக்சம்பேர்க் வாசகர்* எட்ஸ். பீட்டர் ஹூடிஸ் & கெவின் பி. ஆன்டர்சன்
# கேரள நீர்த்தேக்கங்களின் பட்டியல்

கீழுள்ளது கேரள மாநிலத்தில் உள்ள நீர்த்தேக்கங்களின் பட்டியல் ஆகும்.  
| 1. | பாரதப்புழா | மலம்புழா | 23.13 | பாலக்காடு | 104 |  |
| --- | --- | --- | --- | --- | --- | --- |
| 2. | பாரதப்புழா | மங்களம் | 3.93 | பாலக்காடு | 72 |  |
| 3. | பாரதப்புழா | மீன்கரை | 2.59 | பாலக்காடு | 152 |  |
| 4. | பாரதப்புழா | சுள்ளியாறு | 1.59 | பாலக்காடு | 143 |  |
| 5. | பாரதப்புழா | Pothundi | 3.63 | பாலக்காடு | 93 |  |
| 6. | பாரதப்புழா | வாளயாறு | 2.59 | பாலக்காடு | 197 |  |
| 7. | பாரதப்புழா | Kanjirampuzha | 5.12 | பாலக்காடு | 90 |  |
| 8. | சாலக்குடி | பரம்பிக்குளம் | 20.92 | பாலக்காடு | 545 |  |
| 9. | சாலக்குடி | Thunakkadavu | 2.83 | பாலக்காடு | 565 |  |
| 10. | சாலக்குடி | Peruvaaripallam | பாலக்காடு | 565 |  |  |
| 11. | சாலக்குடி | சோலையாறு | 8.70 | திருச்சூர் | 10° 17' 76° 45' |  |
| 12. | சாலக்குடி | Peringalkuthu | 2.63 | திருச்சூர் |  |  |
| 13. | Kallada | Parappar | 25.90 | கொல்லம் | 09° 57' 77° 4'20" |  |
| 14. | Karamana | அருவிக்கரை | 2.58 | திருவனந்தபுரம் | 08° 28' 77° 58' |  |
| 15. | Karuvanoor | Peechi | 12.63 | திருச்சூர் | 73 |  |
| 16. | Keecheri | Vazhani | 2.55 | திருச்சூர் | 10° 40' 76° 15' |  |
| 17. | Kuttiadi | Kuttiadi | 10.52 | கோழிக்கோடு | 11° 36' 75° 49'27" |  |
| 18. | நெய்யாறு | நெய்யாறு | 15.00 | திருவனந்தபுரம் | 08° 32' 77° 08' |  |
| 19. | பம்பா | பம்பா | 5.70 | பத்தனம்திட்டா | 09° 20' 76° 53' |  |
| 20. | பம்பா | Kakki | 18.00 | பத்தனம்திட்டா |  |  |
| 21. | பெரியாறு | இடுக்கி | 61.60 | இடுக்கி | 09° 48' 76° 53' | 720 |
| 22. | பெரியாறு | பொன்முடி | 2.60 | இடுக்கி | 09° 55' 77° 05' |  |
| 23. | பெரியாறு | Anayirankal | 4.33 | இடுக்கி | 10° 0' 77° 0' |  |
| 24. | பெரியாறு | Kundala | 2.30 | இடுக்கி | 10° 0' 77° 0' |  |
| 25. | பெரியாறு | Mattupatti | 3.24 | இடுக்கி | 10° 05' 77° 05' |  |
| 26. | பெரியாறு | செங்குளம் | 0.33 | இடுக்கி | 10° 00' 77° 05' |  |
| 27. | பெரியாறு | Neriamangalam | 4.13 | இடுக்கி |  |  |
| 28. | பெரியாறு | Bhoothathankettu | 6.08 | இடுக்கி |  |  |
| 29. | பெரியாறு | பெரியாறு ஏரி | 28.90 | இடுக்கி | 10° 10' 76° 15' |  |
| 30. | வளப்பட்டணம் | பழசி | 6.48 | கண்ணூர் |  |  |
| 31. | வாமனபுரம் | Peppara | 5.82 | திருவனந்தபுரம் |  |  |
# திண்டுக்கல் கோட்டை

**திண்டுக்கல் கோட்டை** இந்தியாவின், தமிழ்நாடு மாநிலத்தில் உள்ள திண்டுக்கல் நகரில் உள்ளது. இது பொ.ஊ. 14-ஆம் நூற்றாண்டில் விஜயநகர பேரரசின் மன்னர் முத்துக்கிருஷ்ணப்ப நாயக்கரால் கட்டப்பட்டது. பின்னாளில் மைசூர் அரசன் வெங்கடப்பவால் கைப்பற்றப்பட்டது. பின்னர் ஹைதர் அலி, திப்பு சுல்தான் ஆகியோர் திண்டுக்கலை கைப்பற்றினர். பிற்காலத்தில் இது ஒரு முக்கியமான கோட்டையாக விளங்கியது. 1799-ஆம் ஆண்டில் இது பிரித்தானியக் கிழக்கிந்தியக் கம்பனியின் கட்டுப்பாட்டுக்குள் வந்தது. தற்போது இந்தியாவின் தொல்லியல் ஆய்வுத் துறையினரால் பராமரித்து வருவதுடன் சுற்றுலாப் பயணிகள் பார்ப்பதற்கும் அனுமதிக்கப்படுகின்றது.
# எலிபண்டா குகைகள்

**எலிபண்டா குகைகள்**, மும்பை கடற்கரைக்கு அப்பால், மும்பாய்த் துறைமுகப் பகுதியில் அமைந்துள்ள *காராப்புரி* (Gharapuri) தீவில் அமைந்துள்ளன. போத்துக்கீசர் இத்தீவுக்கு *எலிபண்டாத் தீவு* எனப் பெயரிட்டனர். 1987 ஆம் ஆண்டில் இக் குகைகளை யுனெஸ்கோ நிறுவனம் உலகப் பண்பாட்டுப் பாரம்பரியக் களமாக அறிவித்தது.
பல உள்நாட்டு வெளிநாட்டுச் சுற்றுலாப் பயணிகள் இங்கு வருகின்றனர். இங்குள்ள சிற்பங்களைத் துப்பாக்கி சுடும் பயிற்சிக்கு இலக்காகப் போத்துக்கீசர் பயன்படுத்தியதனால் பல சிற்பங்கள் சிதைக்கப்பட்டு உள்ளன.  
இக் குகைகள் 9 முதல் 13 ஆம் நூற்றாண்டுகளுக்கு உட்பட்ட சில்காரா அரசர்களில் காலப் பகுதியைச் சேர்ந்தவையாகக் கருதப்படுகின்றன. இவ்விடத்தைச் சேர்ந்த சில சிற்பங்கள் இராஷ்டிரகூடர் மற்றும் சாளுக்கியர் காலத்தைச் சேர்ந்தவையாகவும் கருதப்படுகின்றன. எலிபண்டாவின் திரிமூர்த்தி சிலை எனப்படும் சிவன் சிலையின் மூன்று முகங்கள் மும்மூர்த்திகளான பிரம்மா, விஷ்ணு, சிவன் ஆகியோரைக் குறிப்பதாகக் கூறப்படுகிறது. இது ராஷ்டிரகூடர்களின் அரச சின்னமும் ஆகும். நடராசர், சதாசிவன் ஆகியோரின் புடைப்புச் சிற்பங்களும், அர்த்தநாரீஸ்வரர் சிலைகளும் ராஷ்டிரகூடர் காலத்தைச் சேர்ந்த பிற கலைப் படைப்புக்களாகும்.  
இக்குடைவரைக் கோயில் தொகுதி சுமார் 60,000 சதுர அடி பரப்பளவில் அமைந்துள்ளது. இவ்விடத்தில், அழகிய புடைப்புச் சிற்பங்களும், சிற்பங்களும், ஒரு சிவன் கோயிலும் உள்ளன. பாறைகளில் குகைகள் குடையப்பட்டுள்ளன.
# கூகுள் வரலாறு

கூகுள் ஒரு பிரபலமான தேடுபொறியாகும்.
# விக்கிப்பீடியா:ஒத்தாசைப் பக்கம்

<noinclude>  
| ---- |  |
| --- | --- |
| 17 | } |
__NEWSECTIONLINK__
__TOC__
<span id="below_toc"/>
# விக்கிப்பீடியா:ஒத்தாசைப் பக்கம்

## "ஆம், இல்' எனும் சொற்களின் பயன்பாடு

வணக்கம், கட்டுரையில் ஆம், இல் எனும் சொற்களை நூற்றாண்டுகளோடு அல்லது ஆண்டுகளோடு குறிப்பிடுகையில் எவ்வாறு பயன்படுத்த வேண்டும் எனக் கூறவும். உதாரணமாக நூற்றாண்டுகளைக் குறிப்பிடும் போது 19-ஆம் நூற்றாண்டு , 19 ஆம் நூற்றாண்டு, 19ஆம் நூற்றாண்டு, 19ம் நூற்றாண்டு,19-ம் நூற்றாண்டு  
ஆண்டுகளைக் குறிப்பிடுகையில் 2000-இல், 2000ல், மார்ச் 13, 2000 அன்று  
இதில் எது சரி அல்லது பொருத்தமானது. இதற்கென இலக்கண விதிகள் ஏதும் உள்ளதா? அல்லது தமிழ் இலக்கியங்களில் எவ்வாறு எடுத்தாளப்பட்டுள்ளது என்பது குறித்து அறியத் தாருங்கள் .  
<span>குறிப்பு: இங்கு கொடுக்கப்படும் தகவல்கள் விக்கிப்பீடியா:உள்ளடக்க மொழிபெயர்ப்புக் கருவி வழிகாட்டுதல்கள் இற்றை செய்ய உதவியாக இருக்கும்.</span>
<font face="Casteller" size="4">ஸ்ரீதர். ஞா</font> 💬உரையாடுக 16:34, 20 மார்ச்சு 2025 (UTC) --<font face="Casteller" size="4">ஸ்ரீதர். ஞா</font> 💬உரையாடுக 13:14, 20 ஏப்ரல் 2025 (UTC)
- பத்தொன்பதாம் நூற்றாண்டு என்பதின் சுருக்கம் நீங்கள் குறிப்பிட்டது.
19ம், (19-ம்) என்பவை பத்தொன்பதும் என்று தான் பொருள்படும்.  
19ஆம் பத்தொன்பதுஆம் என்று பொருள்.  
எண் 19 வருவதால் 19 ஆம் என்பதில் பத்தொன்பது ஆம் என்று தனித்தனியாக பொருள் கொள்ளும்.  
எனவே, 19-ஆம் (பத்தொன்பதாம்) என்பதே சரியானது.  
- 'இல்' என்பதும் அவ்வாறே பொருள்படும்.  
- Format திகதி மாதம் வருடம் அல்லது மாதம் திகதி, வருடம் அல்லது வருடம் மாதம் திகதி என்பவை system, accept செய்வதைப் பொறுத்து மாறுபடும்.
பொதுஉதவி (பேச்சு) 17:00, 20 மார்ச்சு 2025 (UTC)  
:--கி.மூர்த்தி (பேச்சு) 17:30, 20 மார்ச்சு 2025 (UTC)
:பொதுஉதவியாரின் கருத்துடன் உடன்படுகிறேன். மார்ச் 13, 2000 அன்று என எழுதுவது தவறு. **2000 மார்ச் 13 அன்று** என வர வேண்டும்.--Kanags <sup>\உரையாடுக</sup> 04:21, 21 மார்ச்சு 2025 (UTC)
:://மார்ச் 13, 2000 அன்று என எழுதுவது தவறு// ஏன் தவறு என்று விளக்க முடியுமா? அன்றாடப் புழக்கத்தில் இப்படித் தானே தேதி குறிப்பிடுகிறோம்? - இரவி (பேச்சு) 06:41, 28 மார்ச்சு 2025 (UTC)  
இல்லை, இரவி. தமிழ் முறைப்படி ஆண்டு, திங்கள் (மாதம்), நாள் என்றே வர வேண்டும். அடுத்தது, மாதம் என்பது தமிழ்ச் சொல்லல்ல. திங்கள் என்பதே தமிழ்ச் சொல்.--பாஹிம் (பேச்சு) 03:31, 8 ஏப்ரல் 2025 (UTC)
:::இங்கு நடந்த உரையாடல் அடிப்படையில் விக்கிப்பீடியா:உள்ளடக்க மொழிபெயர்ப்புக் கருவி எனும் பக்கத்தில் இற்றை செய்யப்பட்டுள்ளது. --<font face="Casteller" size="4">ஸ்ரீதர். ஞா</font> 💬உரையாடுக 15:19, 17 மே 2025 (UTC)
# விக்கிப்பீடியா:ஒத்தாசைப் பக்கம்

## விக்கித்தரவில் இணைக்கப்பட வேண்டிய பக்கங்கள்

சில தமிழ் விக்கிப்பீடியா கட்டுரைகள் உரிய ஆங்கிலம், மற்ற விக்கிப்பீடியா பக்கங்களுடன் விக்கித்தரவு வழி இணைக்கப்படாமல் இருக்கின்றன. இதனால் இக்கட்டுரைகளை யாரும் மீண்டும் உருவாக்கும் சூழல் இருக்கிறது. இத்தகைய கட்டுரைகளைத் தானியக்க முறையில் இனங்காண வழியுண்டா? எடுத்துக்காட்டுக்கு, சுதர்சினி பெர்னாண்டோபுள்ளே கட்டுரைக்கான விக்கித்தரவு உருப்படியை இன்று தான் இன்னொரு விக்கித்தரவு உருப்படியுடன் ஒன்றிணைத்தேன். இது போன்ற பக்கங்களைக் கண்டுபிடிப்பது எப்படி? இப்போதைக்கு random page அழுத்திப் பார்த்துத் தான் கண்டுபிடிக்க முடிகிறது. கவனிக்க - @Balajijagadesh. - இரவி (பேச்சு) 10:00, 24 மார்ச்சு 2025 (UTC)  
:மொழித் தொடுப்புகளற்ற பக்கங்கள் **இங்கு** (5000 மட்டும்) பட்டியலிடப்பட்டுள்ளன. இங்குள்ள பெரும்பாலான கட்டுரைகளுக்கு ஆங்கில விக்கியில் கட்டுரைகள் இல்லை. முழுமையான (50000) பட்டியல் **இங்கு** உள்ளது.--Kanags <sup>\உரையாடுக</sup> 10:49, 24 மார்ச்சு 2025 (UTC)
::மிக்க நன்றி. - இரவி (பேச்சு) 11:02, 24 மார்ச்சு 2025 (UTC)
:@Ravidreams விக்கித்தரவில் உருப்படி இல்லாமல் முதன்மை பக்கங்கள் 2332 கட்டுரைகள் உள்ளது. அதனை https://quarry.wmcloud.org/query/87074 இங்கு காணலாம். இங்குள்ள கட்டுரைகள் ஆங்கிலத்தில் உள்ளனவா என்று பார்த்து இல்லாததுக்கு தனியாக விக்கிதரவு உருப்படியை உருவாக்க வேண்டும். -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 07:26, 25 மார்ச்சு 2025 (UTC)
::தகவலுக்கு மிக்க நன்றி. - இரவி (பேச்சு) 08:20, 26 மார்ச்சு 2025 (UTC)
::: நீங்கள் தந்துள்ள பட்டியலை கட்டுரைகளுக்கான நேரடி இணைப்புகளுடன் எடுக்க முடியுமா? , [.--Kanags <sup>\உரையாடுக</sup> 21:45, 26 மார்ச்சு 2025 (UTC)
::::@Kanags quarry output தரவாகத்தான் கிடைக்கும். html வடிவத்தில் கிடைக்காது. நீங்கள் செய்தது போல் செய்து நகல் எடுத்து விக்கியில் ஒட்டலாம். அல்லது full url க்கு https://quarry.wmcloud.org/query/92151 இங்கு பார்க்கலாம்.-- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 16:04, 27 மார்ச்சு 2025 (UTC)
::::இது தங்களுக்கு உதவலாம். -- <font face="Casteller" size="4">ஸ்ரீதர். ஞா</font> 💬உரையாடுக 16:35, 27 மார்ச்சு 2025 (UTC)
# விக்கிப்பீடியா:ஒத்தாசைப் பக்கம்

## நான் எழுதிய கட்டுரைசேமித்து வெளியீடு செய்ய தெரியவில்லை வழிகாட்டவும்

நான் எழுதிய கட்டுரைசேமித்து வெளியீடு செய்ய தெரியவில்லை வழிகாட்டவும் மருதநாடன் (பேச்சு) 13:28, 2 ஏப்பிரல் 2025 (UTC)  
: விக்கிப்பீடியா:முதல் கட்டுரை இப்பக்கத்தில் உள்ள பெட்டியில் தலைப்பிட்டு கட்டுரையைத் துவக்கலாம். முயன்று பாருங்கள்.-- சா. அருணாசலம் (உரையாடல்) 16:41, 2 ஏப்பிரல் 2025 (UTC)
# விக்கிப்பீடியா:ஒத்தாசைப் பக்கம்

## ஆங்கிலக் கட்டுரைகளில் Legacy என்று வரும் தலைப்பிற்கீடாக தமிழில் சரியான சொல் என்ன?

ஆங்கிலத்தில் ஆளுமைகளைப் பற்றிய கட்டுரைகளில் Legacy என்ற சொல்லிட்டுத் தலைப்பிடப்படுகிறது. இதற்கீடாக அகராதிகளில் மரபுரிமைப் புகழ் என்ற வார்த்தை தான் தரப்பட்டுள்ளது. தலைப்பிற்குள்ளிருக்கும் உள்ளடக்கத்திற்கு இது பொருத்தமானதாக இல்லை. பொருத்தமான சொல்லொன்றைப் பரிந்துரைக்க கேட்டுக்கொள்கிறேன்.--மகாலிங்கம் இரெத்தினவேலு 14:51, 2 ஏப்பிரல் 2025 (UTC)  
: மரபு என்ற சொல் சுருக்கமாகவும், எளிதில் புரிந்து கொள்ளும் வகையிலும் உள்ளது. இதுவரை பயனர்கள் இச்சொல்லையே அதிகம் பயன்படுத்தி எழுதியுள்ளனர். இச்சொல்லையே பயன்படுத்துங்கள். -- சா. அருணாசலம் (உரையாடல்) 16:10, 2 ஏப்பிரல் 2025 (UTC)  
:பெரும்பாலான கட்டுரைகளில் Legacy என்ற தலைப்பின் கீழ் வருபவை குறிப்பிட்ட ஆளுமையின் தகுதிகளையும், சிறப்புச் செயல்களையும் குறிப்பனவாக உள்ளன. மரபு என்பது வழிவழியாக வந்தது என்பதாகப் பொருள்படும். ஆகவே, மேதகை (மேன்மை) என்ற சொல்லைப் பயன்படுத்துவது பொருத்தமாக இருக்கும் என்பது எனது கருத்தாக உள்ளது. --மகாலிங்கம் இரெத்தினவேலு 01:53, 3 ஏப்பிரல் 2025 (UTC)  
:*தக்கார் தகவிலர் என்பது அவரவர் எச்சத்தாற் காணப்ப படும்.* என்னும் குறளில் வரும் *எச்சம்* என்கிற சொல் *Legacy*க்கு ஈடானது. இது ஒருவர் விட்டுச் சென்றது எனப் பொருள்படும். ஆனால், நடைமுறையில் *எச்சம்* என்பது வேறுவகையாகப் புரிந்துகொள்ளப்படும் என்பதால் அதைப் பயன்படுத்த முடியாது. *Legacy* நேர்மறையாக இருக்கிறவரை *புகழ்* என்கிற சொல்லே போதுமானது. *புகழ்* தான் ஒருவரின் காலத்திற்குப் பிறகும் நிலைத்து நிற்பது. --இரவி (பேச்சு) 15:41, 22 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## வக்ஃபு அல்லது வக்ஃப்

தமிழ்நாடு அரசின் இணையதளத்தில் வக்ஃப் எனக் குறிப்பிடப்பட்டுள்ளது (வக்ஃபுகள் என்றும் உள்ளது). பரவலாக வக்ஃபு எனும் சொல் பயன்பாட்டில் உள்ளது. இந்த இரண்டில் எது பொருத்தமானது/ சரியானது என தெரிந்தவர்கள் கூறவும். நன்றி-- <font face="Casteller" size="4">ஸ்ரீதர். ஞா</font> 💬உரையாடுக 17:42, 2 ஏப்பிரல் 2025 (UTC)  
:வக்ஃப் என்பது ஒருமையைக் குறிக்கும் பொருளிலும், வக்ஃபுகள் என்பது பன்மையைக் குறிக்கும் பொருளிலும் பயன்படுத்தப்படுகிறது. வக்ஃப் என்பது இறையிலி நிலங்கள் அல்லது இறையிலி சொத்துகள் என்று பொருள்படும் Ajmudeen (பேச்சு) 04:15, 3 ஏப்பிரல் 2025 (UTC)
::தமிழில் வக்ஃபு என எழுதுவதே சரியாக இருக்கும்.--Kanags <sup>\உரையாடுக</sup> 06:21, 3 ஏப்பிரல் 2025 (UTC)
:::இருவருக்கும் நன்றி-- <font face="Casteller" size="4">ஸ்ரீதர். ஞா</font> 💬உரையாடுக 16:47, 3 ஏப்பிரல் 2025 (UTC)
வக்ஃபு என்பது அறபுச் சொல்லின் எழுத்துப் பெயர்ப்புக்குப் பொருந்தும். ஆனால், தமிழ் இலக்கணத்துக்குப் புறம்பானது. தமிழுக்குப் பிழையின்றி எழுதுவதாயின் வக்குபு என்று எழுத்துப் பெயர்க்கலாம். ஃ தேவையில்லை.--பாஹிம் (பேச்சு) 03:34, 8 ஏப்ரல் 2025 (UTC)
::::Sridhar G, இது போன்ற கேள்விகளைக் குறிப்பிட்ட கட்டுரைப் பக்கத்தின் பேச்சுப் பக்கத்தில் கேட்டிருந்தால் கவனித்துப் பதிலளிக்க வசதியாக இருக்கும். பிற்காலத்துக்கு ஒரு ஆவணமாகவும் இருக்கும். ஒத்தாசைப் பக்கத்தில் பொதுவான உதவிகளை மட்டும் கேட்பது நன்று. வக்ஃப், வக்பு என்று எப்படிப் பயன்படுத்துவதாயிருந்தாலும் ஒரு கட்டுரைக்குள் ஒரே போன்று சீராகப் பயன்படுத்த வேண்டும். வெவ்வேறு கட்டுரைகளில் ஒரு சொல்லின் வெவ்வேறு spellingகள் இருந்தால் அவற்றை நான் மிகைத்திருத்தம் செய்வதில்லை. எப்படித் தேடினாலும் விக்கிப்பீடியாவில் கண்டடையத் தோதாக இருக்கும் என்று விட்டுவிடுகிறேன். பாஹிம் - நீங்கள் சொல்வது இலக்கணப்படி சரியாக இருக்கல்லாம். ஆனால், சமூகத்தில் யாரும் அப்படி எழுதாதபோது நாம் முற்றிலும் மாறுபட்டு எழுதினால் வாசகர்களிடம் இருந்து அன்னியப்பட்டும் போகலாம். இது தமிழ் விக்கிப்பீடியா மீது வைக்கப்படும் முதன்மையான குற்றச்சாட்டுகளுள் ஒன்று. எனவே, நாம் சமூக நடைமுறையை ஒத்த அணுகுமுறையை மேற்கொள்ளலாம் என்று நினைக்கிறேன். நன்றி. --இரவி (பேச்சு) 15:37, 22 ஏப்ரல் 2025 (UTC)
:::::அப்படியாக இருந்தால் **வக்பு** என்றே எழுத வேண்டும். பாஹிம் (பேச்சு) 04:02, 26 ஏப்ரல் 2025 (UTC)
::::::**இந்த உரையாடலின் தொடர்ச்சி பேச்சு:வக்ஃபு** என்ற இப்பக்கத்தில் உள்ளது.-- சா. அருணாசலம் (உரையாடல்) 05:43, 26 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## உதவி

நான் நீண்ட இடைவெளிக்குப்பின் விக்கிப்பீடியாவிற்கு வந்துள்ளேன். நான் எப்பொழுதும் விக்கிப்பீடியாவில் எனது பங்களிப்பினை அளித்து வந்துள்ளேன். தற்பொழுது முழு அர்ப்பணிப்புடன் புத்துணர்வுடன் மீண்டும் வந்துள்ளேன். பல புதிய ஆய்வுக்கட்டுரைகளை வழங்க உள்ளேன். அதற்கு தங்களது வழிவாட்டுதலும் உதவியும் வேடுகிறேன். அன்புடன் தமிழாசிரியர் டாக்டர் ஆ. அஜ்முதீன் Ajmudeen (பேச்சு) 04:12, 3 ஏப்பிரல் 2025 (UTC)  
:உங்களை வரவேற்பதில் மகிழ்ச்சி, விக்கிப்பீடியா:புத்தாக்க ஆய்வு கூடாது எனும் பக்கம் தங்களுக்கு உதவலாம். கூடுதல் தகவல்களுக்கு ஆங்கில விக்கிப்பீடியாவில் உள்ள தகவல்களைப் பார்க்கவும். ஐயம் ஏற்படின் இங்கேயே தயங்காது கேட்கலாம். நன்றி -- <font face="Casteller" size="4">ஸ்ரீதர். ஞா</font> 💬உரையாடுக 16:52, 3 ஏப்பிரல் 2025 (UTC)
# விக்கிப்பீடியா:ஒத்தாசைப் பக்கம்

## விக்சனரி

தமிழ் விக்கிப்பீடியாவில் இடப்பக்கத்தில் விக்சனரியின் முதற்பக்கம் காண்பிக்கப்பட்டு வந்தது. இப்போது அந்த வசதி நீக்கப்பட்டுள்ளது. ஏன் என்று தெரியவில்லை.-- சா. அருணாசலம் (உரையாடல்) 00:33, 7 ஏப்ரல் 2025 (UTC)  
: எதற்காக இணைப்புகளை Sidebar இலிருந்து நீக்கினீர்கள்?--Kanags <sup>\உரையாடுக</sup> 05:58, 7 ஏப்ரல் 2025 (UTC)
::பக்கப்பட்டையில் ஏகப்பட்ட இணைப்புகள் இருந்ததால் அதிகம் தேவைப்படாது என்று எண்ணிய சில இணைப்புகளை நீக்கினேன். இப்போது விக்கிமீடியத் திட்டங்களுக்கான இணைப்புகளை மீள்வித்துள்ளேன். அவரவர் உலாவியில் உள்ள cache நீக்கப்பட்டதும் இணைப்புகள் மீண்டும் தென்படும். - இரவி (பேச்சு) 07:52, 7 ஏப்ரல் 2025 (UTC)
:::, இருவருக்கும் நன்றி.-- சா. அருணாசலம் (உரையாடல்) 07:57, 7 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## /தற்போதைய

வணக்கம், விக்கிப்பீடியா:மொழிபெயர்ப்பாளர்/அணுக்கம் வேண்டுகோள்கள் எனும் பக்கத்தில் விக்கிப்பீடியா:மொழிபெயர்ப்பாளர்/அணுக்கம் வேண்டுகோள்கள்/தற்போதைய என்பதனை இடம்பெறச் செய்த போது இங்குள்ளது போல் வரவில்லை. விவரம் அறிந்தவர்கள் உதவவும். நன்றி -- <font face="Casteller" size="4">ஸ்ரீதர். ஞா</font> 💬உரையாடுக 18:08, 7 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## வேண்டுகோள்

ஊர்கள் குறித்த கட்டுரைகளில்  
Infobox settlement-இல்  
அஞ்சல் குறியீட்டு எண்  
ஆறு இலக்க எண்களை, பிரித்து பதிவு செய்யப்பட்ட கட்டுரைகளில், பிரிக்காமல் திருத்தம் செய்து குறிப்பிட வேண்டுகிறேன்.  
உதாரணமாக, 638 701 என்பதை 638701 என்று திருத்தம் செய்ய வேண்டுகிறேன்.  
நன்றி!
பொதுஉதவி (பேச்சு) 12:47, 15 ஏப்ரல் 2025 (UTC)  
:இது சாத்தியமா? @சா அருணாசலம் @Neechalkaran? - இரவி (பேச்சு) 15:25, 22 ஏப்ரல் 2025 (UTC)
:: இவ்வாறு மாற்றுவது சாத்தியம்.-- சா. அருணாசலம் (உரையாடல்) 16:35, 22 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## கருத்து

கட்டுரைகளில் வெளி இணைப்புகள் என்பதனை 'வெளியிணைப்புகள்' என்று திருத்தம் செய்ய வேண்டுகிறேன். நன்றி!
பொதுஉதவி (பேச்சு) 08:01, 19 ஏப்ரல் 2025 (UTC)  
:வணக்கம், பிரித்து எழுதுவது தவறா? -- <font face="Casteller" size="4">ஸ்ரீதர். ஞா</font> 💬உரையாடுக 08:15, 19 ஏப்ரல் 2025 (UTC)
::தேவையில்லை.--Kanags <sup>\உரையாடுக</sup> 08:35, 19 ஏப்ரல் 2025 (UTC)
::மாற்ற வேண்டாம், *வெளி இணைப்புகள்* என்றே எழுதலாம்--கௌதம் 💛 சம்பத் (பேச்சு) 14:10, 19 ஏப்ரல் 2025 (UTC)
::உயிரோட்டம் போன்ற சில சொற்களைச் சேர்த்து எழுதுவது தான் இலக்கணப்படியும் மரபுப் படியும் சரியாக இருக்கும். உயிர் ஓட்டம் என்று நாம் பிரித்து எழுதுவது இல்லையே? அது போல் தான் இந்த வேண்டுகோளும். இட ஒதுக்கீடு என்று எழுதுவது தவறு, இடவொதுக்கீடு என்று சேர்த்துத் தான் எழுத வேண்டும் என்று கூட தமிழ் இலக்கணம் நன்கு அறிந்த என் நண்பர் ஒரு வலியுறுத்துவார். அதே வேளை, வெளி இணைப்புகள் என்று இருக்கும் பக்கங்களில் அப்படியேவும் விட்டுவிடலாம். வலிந்து எல்லா பக்கங்களிலும் மாற்றத் தேவையில்லை. - இரவி (பேச்சு) 15:24, 22 ஏப்ரல் 2025 (UTC)
::ஒரு கட்டுரையில் திருத்தங்களை மேற்கொள்ளும்போது... அக்கட்டுரையில் வெளி இணைப்புகள் என்பதாக பிரித்து எழுதப்பட்டிருந்தால் அதனை நான் சேர்த்து எழுதி, மேம்படுத்துகிறேன். வெளியிணைப்புகள் என்பது இலக்கணம், மரபு ஆகியவற்றின் அடிப்படையில் மிகச் சரியானது ஆகும். வெளி இணைப்புகள் என்பது External Links என்பதின் நேரடி மொழிபெயர்ப்பு போன்று தோற்றமளிக்கிறது என்பதனையும் நாம் கவனிக்க வேண்டும். - மா. செல்வசிவகுருநாதன் (பேச்சு) 02:58, 23 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## தனிப்பட்ட வாழ்க்கை அல்லது சொந்த வாழ்க்கை

நபர்கள் பற்றிய கட்டுரைகள் எழுதும் போது ஆங்கிலத்தில் Personal life எனும் வார்த்தைக்கான சரியான தமிழ்ச் சொல் தனிப்பட்ட வாழ்க்கை அல்லது சொந்த வாழ்க்கை எது சரியாக இருக்கும்.? விக்கிப்பீடியா:உள்ளடக்க மொழிபெயர்ப்புக் கருவி பக்கத்தில் இற்றை செய்வதற்காகத் தேவை. விவரமறிந்தவர்கள் கருத்திடவும். நன்றி-- <font face="Casteller" size="4">ஸ்ரீதர். ஞா</font> 💬உரையாடுக 13:19, 20 ஏப்ரல் 2025 (UTC)  
:நான் சிலவேளை இல்வாழ்க்கை என்கிற சொல்லைப் பயன்படுத்துகிறேன். தனிப்பட்ட வாழ்க்கை, சொந்த வாழ்க்கை இரண்டுமே நேரடி மொழிபெயர்ப்புகள் போன்ற தோற்றத்தையே தருகின்றன. - இரவி (பேச்சு) 15:22, 22 ஏப்ரல் 2025 (UTC)
::தங்கள் கருத்திற்கு நன்றி. --<font face="Casteller" size="4">ஸ்ரீதர். ஞா</font> 💬உரையாடுக 11:44, 23 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## ஏதாவது ஒரு கட்டுரை

ஒரு கட்டுரையிலிருந்து (ஒரு பக்கத்திலிருந்து) ஏதாவது ஒரு கட்டுரையைப் பார்க்கும் வசதியைப் போலவே, ஒரு பகுப்பிலிருந்து ஏதாவது ஒரு பகுப்பு, ஒரு படிமத்திலிருந்து ஏதாவது ஒரு படிமம், ஒரு வார்ப்புருவிலிருந்து ஏதாவது ஒரு வார்ப்புரு போன்ற வசதிகள், இணைப்புகள் ஏதாவது இருந்தால் கொடுத்து உதவுங்கள்.-- சா. அருணாசலம் (உரையாடல்) 14:45, 22 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## பதிலளி என்ற இணைப்பின் பயன்பாடு

உரையாடலில் இதுவரை பதிலளி என்பதன் மூலமாகவும் பதிலளிக்க முடிந்தது. இப்போது அந்த இணைப்பு பூட்டப்பட்டுள்ளது. தொகு என்பதில் மட்டுமே பதிலளிக்க முடிகிறது. (எ. கா) இந்த உரையாடலில் reply என்பதை யாருமே பயன்படுத்த முடியவில்லை. -- சா. அருணாசலம் (உரையாடல்) 00:03, 24 ஏப்ரல் 2025 (UTC)
:எனக்கு "பதிலளி" மூலம் பதிலளிக்க முடிகிறது.--Kanags <sup>\உரையாடுக</sup> 04:28, 26 ஏப்ரல் 2025 (UTC)
::இப்பக்கத்தில் மட்டும் இதுவரை என்னால் "பதிலளி" என்பதைப் பயன்படுத்தவே முடியவில்லை. The "பதிலளி" link cannot be used to reply to this comment. To reply, please use the full page editor by clicking "தொகு". என்ற எச்சரிக்கை வருகிறது. -- சா. அருணாசலம் (உரையாடல்) 05:00, 26 ஏப்ரல் 2025 (UTC)
:::எனக்கும் முன்பு இதுபோல் தான் வந்தது, ஆனால் தற்போது என்னால் பதிலளி மூலம், பதில் அனுப்ப முடிகிறது.. கௌதம் 💛 சம்பத் (பேச்சு) 05:16, 26 ஏப்ரல் 2025 (UTC)
# விக்கிப்பீடியா:ஒத்தாசைப் பக்கம்

## பயங்கரவாதம், தீவிரவாதம்

தமிழ் விக்கிப்பீடியர்களுக்கு வணக்கம். Terrorism, Extremism ஆகிய ஆங்கிலச் சொற்களுக்கு இணையான, பொருத்தமான தமிழ்ச் சொற்கள் குறித்து உதவி தேவைப்படுகிறது.  
Terrorism எனும் ஆங்கில விக்கிப்பீடியா கட்டுரைக்கு இணையாக பயங்கரவாதம் எனும் கட்டுரை தமிழ் விக்கிப்பீடியாவில் உள்ளது. Extremism எனும் ஆங்கிலக் கட்டுரைக்கு இணையான கட்டுரை தமிழ் விக்கிப்பீடியாவில் இல்லை. தீவிரவாதம் எனும் பக்கத்தைத் தேடினால்... அது பயங்கரவாதம் பக்கத்திற்கே இட்டுச் செல்கிறது. ஆனால் தீவிரவாதம் எனும் சொல்லை அடிப்படையாகக் கொண்டே பகுப்புகளின் பெயர்கள் எழுதப்பட்டுள்ளன.  
Terrorism என்பதனை பயங்கரவாதம் என்றும் Extremism என்பதனை தீவிரவாதம் என்றும் நான் கருதுகிறேன். பயங்கரம் என்பது வடமொழிச் சொல்லாக இல்லையெனில், terrorism என்பதனை பயங்கரவாதம் என்றே குறிப்பிடலாம் எனக் கருதுகிறேன். அவ்வாறெனில், பகுப்புகளின் பெயர்கள் அனைத்தும் மாற்றப்பட வேண்டும்! - மா. செல்வசிவகுருநாதன் (பேச்சு) 05:46, 1 மே 2025 (UTC)  
:தொடர்ந்து பேச்சு:பயங்கரவாதம் பக்கத்தில் உரையாடுவோம். குறிப்பிட்ட கட்டுரைகளின் உள்ளடக்கம் சாரா தொழில்நுட்ப மற்றும் பிற உதவி கோரல் போன்ற தேவைகளுக்கு மட்டும் ஒத்தாசைப் பக்கம் பயன்படுத்துவோம். நன்றி. --இரவி (பேச்சு) 14:42, 2 மே 2025 (UTC)
# விக்கிப்பீடியா:ஒத்தாசைப் பக்கம்

## தேவையற்ற பகுப்பு நீக்க வேண்டுகோள்

தமிழ் விக்கிப்பீடியாவில் இடம் பெற்றிருக்கும் நபர்கள் குறித்த பல கட்டுரையில் “பல பெற்றோர்களைப் பயன்படுதும் தகவற்சட்டம் நபர்' என்று தேவையற்ற பகுப்பு இணைக்கப்பட்டிருக்கிறது.  
தரம் தாழ்ந்த இந்த பகுப்பினை நீக்குவதுடன், இந்தப் பகுப்பை உருவாக்கியவரின் கணக்கினைத் தடை செய்திடவும் வேண்டுகிறேன்.  
https://ta.wikipedia.org/w/index.php?title=%E0%AE%AA%E0%AE%95%E0%AF%81%E0%AE%AA%E0%AF%8D%E0%AE%AA%E0%AF%81:%E0%AE%AA%E0%AE%B2_%E0%AE%AA%E0%AF%86%E0%AE%B1%E0%AF%8D%E0%AE%B1%E0%AF%8B%E0%AE%B0%E0%AF%8D%E0%AE%95%E0%AE%B3%E0%AF%88%E0%AE%AA%E0%AF%8D_%E0%AE%AA%E0%AE%AF%E0%AE%A9%E0%AF%8D%E0%AE%AA%E0%AE%9F%E0%AF%81%E0%AE%A4%E0%AF%81%E0%AE%AE%E0%AF%8D_%E0%AE%A4%E0%AE%95%E0%AE%B5%E0%AE%B1%E0%AF%8D%E0%AE%9A%E0%AE%9F%E0%AF%8D%E0%AE%9F%E0%AE%AE%E0%AF%8D_%E0%AE%A8%E0%AE%AA%E0%AE%B0%E0%AF%8D&action=edit&redlink=1  
--தேனி. மு. சுப்பிரமணி.<sup>/உரையாடுக</sup>. 16:04, 10 மே 2025 (UTC)  
:@Theni.M.Subramani வணக்கம். அறியாமல் நிகழ்ந்த பிழை எனக் கருதுகிறேன். தொழினுட்ப அறிஞர் @Balajijagadesh இதனை விரைவில் சரிசெய்வார். - மா. செல்வசிவகுருநாதன் (பேச்சு) 16:31, 10 மே 2025 (UTC)
:தகவற்சட்டம் வார்ப்புருவில் முன்பு parent/s field மட்டுமே இருந்தது. father mother field இல்லை. இதனால் ஆங்கிலத்தில் இருந்து வெட்டி ஒட்டும் பொழுது father mother தரவு தகவற்பெட்டியில் காட்டப்பட வில்லை. அதனால், ஆங்கில விக்கிப்பீடியாவில் இருப்பது போல் if clause பயன்படுத்தி parent father mother எப்படி இருந்தாலும் வருவது போல் வார்ப்புருவில் மாற்றம் செய்தேன். அப்பொழுது ஆங்கில விக்கிபீடியாவில் இருக்கும் infobox person வார்ப்புருவில் உள்ள பராமரிப்பு வரா்ப்புருவான :en:Category:Pages using infobox person with multiple parents என்பதை தமிழ் படுத்தி யிட்டேன். இது ஒரு பராமரிப்பு வார்ப்புரு. மறைப்பு பகுப்பில் இருக்கவேண்டியது.-- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 05:11, 11 மே 2025 (UTC)  
:தமிழில் பெற்றோர்கள் என்று பன்மையைச் சொல்வதில்லை. பன்மை பெற்றோர் தான். தகவல்சட்டத்தில் தாய், தந்தை பெயர்களைத் தனித்தனியே குறிக்க வேன்டுமானால் அதற்கு வேறு வழிகள் உள்ளன. இதற்கு பராமரிப்புப் பகுப்பு உருவாக்குவதற்கு என்ன தேவை என்று புரியவில்லை.--Kanags <sup>\உரையாடுக</sup> 05:29, 11 மே 2025 (UTC)
::ஆங்கில வார்ப்புருவில் உள்ளது போல் செய்தேன். தமிழுக்கு எது சரியோ அப்படி மாற்றி உதவக் கோருகிறேன். - <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 08:08, 11 மே 2025 (UTC)
# விக்கிப்பீடியா:ஒத்தாசைப் பக்கம்

## Colonel தமிழ் சொல்?

colonel என்பதற்கான சரியான தமிழ் சொல் எது? -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 08:25, 11 மே 2025 (UTC)  
: வணக்கம், colonel என்பதற்கு பின்வரும் பொருள்கள் கிடைக்கின்றன்
:# பேரையர் - தமிழ் விக்சனரி
:# படைப்பகுதித் தலைவர், படைப்பிரிவு ஆணை முதல்வர், ஏனாதி, கர்னல் - சொற்குவை
:படைப்பகுதி முதல்வர் - ப. அருளியின் அருங்கலைச்சொல் அகரமுதலி
:=
# 1711

: ஜோசப் வாஸ் அடிகள் இறப்பு.]]
**1711** (**MDCCXI**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.
# 1711

## நிகழ்வுகள்

- ஜனவரி 16 - கோவாவில் பிறந்து இலங்கை கத்தோலிக்கருக்கு சேவை செய்வதற்கு வந்த குருவானவர் யோசப் வாஸ் அடிகள் கண்டியில் இறந்தார்.
- பெப்ரவரி - முதலாவது மார்டி கிரா ஊர்வலம் அமெரிக்காவில் அலபாமாவில் பிரெஞ்சுக் குடியேறிகளால் நடத்தப்பட்டது.
- ஜூன் 6 - யாழ்ப்பாணத்தில் இந்து மதச் சடங்குகள் நடத்துவதற்கு ஒல்லாந்து அரசினால் தடை விதிக்கப்பட்டது.
- செப்டம்பர் 22 - டஸ்கரோரா ஆதிகுடிகள் வட கரோலினாவில் பாம்லிக்கோ ஆற்றுப் படுகையில் குடியேற்றவாசிகளைத் தாக்கி 130 பேரைக் கொன்றனர்.
- அக்டோபர் 14 - யோஸ்டொஸ் என்பவன் டெவோஃபுளொஸ் என்பவனைக் கொன்று எதியோப்பியாவின் மன்னனாக முடி சூடினான்.
# 1711

## நாள் அறியப்படாதவை

- ஜோன் ஷோர் *tuning fork* ஐக் கண்டுபிடித்தார்.
# 1711

## பிறப்புகள்

- பெப்ரீசியஸ் முதல் தமிழ்-ஆங்கில அகராதி தொகுத்தவர் (இ. 1791)
# 1711

## இறப்புகள்

- சனவரி 16 - ஜோசப் வாஸ் அடிகள், (பி. 1651)
# பம்மல் சம்பந்த முதலியார்

**பம்மல் சம்பந்த முதலியார்** (*Pammal Sambandha Mudaliar*, பெப்ரவரி 1, 1873 – செப்டம்பர் 24, 1964) தமிழ் நாடகத் தந்தை என்ற பெயருடன் வழங்கப்பட்டவர். தமிழ் நாடகங்களை முதன்முதலில் உரைநடையில் எழுதியவர். வழக்கறிஞர், நீதியரசர், நாடகாசிரியர், மேடை நாடக நடிகர், எழுத்தாளர், நாடக இயக்குநர் என்ற பல பரிமாணங்களைக் கொண்டவர். சேக்ஸ்பியரின் நாடகங்களின் கதை, உரையாடல் ஆகிவற்றின் தாக்கம்பெற்ற இவர், தன் நாடகங்களின் சேக்ஸ்பியரின் பாணியின் தழுவலை தமிழ் பண்பாட்டிற்கு ஏற்ப பயன்படுத்தினார்.  
முதன்முதலில் புஷ்பவல்லி என்ற சமூக நாடகத்தை 1883-இல் எழுதி நடித்தார்.  
1891-இல் சென்னையில் சுகுணவிலாச சபா என்ற அமெச்சூர் நாடகசபையைத் தோற்றுவித்து நாடகங்களை எழுதி தாமே நடித்துப் பிற அறிஞர்களையும் நடிக்க வைத்த சான்றோர் இவர்.
# பம்மல் சம்பந்த முதலியார்

## வாழ்க்கைக் குறிப்பு

சென்னையில் பம்மல் விஜயரங்க முதலியார் - மாணிக்கவேலு அம்மாளுக்கும்
- 1916 இல் *நாடகப் பேராசிரியர்* என்ற விருது பெற்றார்.
- 1959 இல் *பத்மபூஷண்* என்ற பட்டத்தையும் பெற்றார்.
- தன் நாடகங்களில் சிலவற்றில் செய்யுள், கீர்த்தனை முதலியவற்றையும் அறிமுகப்படுத்தினார்.
- தமிழ் நாடகம் மக்களின் பார்வையில் உயர்ந்த மதிப்புக்குரியதாகத் திகழ்வதற்கு முதற்காரணமானார்.
# பம்மல் சம்பந்த முதலியார்

## தமிழில் ஷேக்ஸ்பியர் நாடகங்கள்

ஷேக்ஸ்பியரின் பின்வரும் ஆங்கில நாடகங்களை அவைகளின் சுவையோ நயமோ குறையாமல் தமிழ் நாடகங்களாக மொழிபெயர்த்தார்.  
- Hamlet-அமலாதித்யன்
- As You like it-நீ விரும்பியபடியே
- Macbeth-மகபதி
- Cymbeline- சிம்மளநாதன்
- Merchant of Venice- வணிபுர வானிகன்
# பம்மல் சம்பந்த முதலியார்

## திரைப்படங்களாக்கப்பட்ட நாடகங்கள்

பம்மல் சம்பந்த முதலியாரின் பல நாடகங்கள் திரைப்படங்களாக்கப்பட்டுள்ளன. அவற்றுள் சில:
- காலவா ரிஷி (1932)
- சதி சுலோச்சனா (1934, கதை, வசனம், இயக்கம், நடிப்பு)
- மனோகரா (1936, கதை, வசனம், இயக்கம், நடிப்பு)
- ரத்னாவளி (1935)
- யயாதி (1938)
- ராமலிங்க சுவாமிகள் (1939)
- சந்திரஹரி (1941)
- ஊர்வசி சாகசம் (1940)
- தாசிப் பெண் (1943)
- சபாபதி (1941)
- வேதாள உலகம் (1948)
# பம்மல் சம்பந்த முதலியார்

## நாட்டுடைமையாக்கப்பட்ட நூல்கள்

பம்மல் சம்பந்த முதலியார் இயற்றி, தமிழ் நாட்டரசு நாட்டுடைமையாக்கிய நூல்களின் பட்டியல்.
# பம்மல் சம்பந்த முதலியார்

## நாட்டுடைமையாக்கப்பட்ட நூல்கள்

### தமிழ்

- இந்தியனும்-ஹிட்லரும்
- இல்லறமும் துறவறமும்
- என் சுயசரிதை
- என் தந்தை தாயர்
- ஒன்பது குட்டி நாடகங்கள்
- ஓர் விருந்து அல்லது சபாபதி நான்காம் பாகம்
- கலையோ-காதலோ? அல்லது நட்சத்திரங்களின் காதல்
- கள்வர் தலைவன்
- காதலர் கண்கள்
- காலக் குறிப்புகள்
- குறமகள், வைகுண்ட முதலியார் (இரு நாடகங்கள், 1934)
- சபாபதி
- சபாபதி முதலியாரும்-பேசும் படமும்
- நான் குற்றவாளி
- சாதாரண உணவுப் பொருள்களின் குணங்கள்
- தமிழ் அன்னை பிறந்து வளர்ந்த கதை (முதல் பாகம்)
- தமிழ் அன்னை பிறந்து வளர்ந்த கதை (இரண்டாம் பாகம்)
- தீபாவளி வரிசை
- தீயின் சிறு திவலை
- நாடகத் தமிழ்
- நான் கண்ட நாடகக் கலைஞர்கள்
- நீண்ட ஆயுளும் தேக ஆரோக்யமும்
- பலவகை பூங்கொத்து
- மனை ஆட்சி
- மனோகரா
- மூன்று நகைச்சுவை நாடகங்கள்
- யயாதி
- வாணீபுர வணிகன்
- விடுதிப் புஷ்பங்கள்
# பம்மல் சம்பந்த முதலியார்

## நாட்டுடைமையாக்கப்பட்ட நூல்கள்

### ஆங்கிலம்

- Amaladitya
- As you like it
- an Adaptation of Shakespear's as We Sow-so We Reap
- Blessed in a Wife
- Brahmin Versus Non-brahmin
- Bricks Between and at Any Cost
- Chandrahari
- Dikshithar Stories
- Harischandra
- Humorous Essays
- Lord Buddha
- Mixture
- Over Forty Years Before the Footlights-1
- Over Forty Years Before the Footlights-2
- Sahadeva's Stratagem
- Sarangadara
- Sati Sakti a Farce in Tamil,sati Sulochana
- Siruthondar
- Siva Shrines in India & Beyond Part - Ii
- Siva Shrines in India & Beyond Part - Iii
- Siva Shrines in India & Beyond Part Iv,siva Shrines in India & Beyond Part-v
- Siva Temple Architecture Etc,
- Subramanya Shrines in Tamil
- The Fair Ghost
- The Good Fairy
- The Good Sister
- The Gypsy Girl and Vaikunta Vaithiyar
- The Idle Wife
- The Knavery of Kalappa
- The Surgeon General's Prescription and Vichu's Wife
- The Wedding of Valli
# வஞ்சிப்பா

**வஞ்சிப்பா** என்பது தமிழ் யாப்பிலக்கணம் கூறும் பாவகைகளுள் ஒன்று.  
பாவகைகளுக்கு அடிப்படையான ஓசை வகைகளுள், தூங்கலோசையே வஞ்சிப்பாவுக்கு அடிப்படையாகும்.  
வஞ்சி போல் நடக்கும் அடிகளைக் கொண்டதால் இதனை வஞ்சிப்பா என்றனர் என்று யாப்பருங்கலம் விருத்தி உரை கூறுகிறது.  
வஞ்சிப்பாவின் அடிகளில் அமையும் சீர்களின் தன்மை மற்றும் அவற்றின் எண்ணிக்கை ஆகியவற்றைப் பொறுத்து வஞ்சிப்பாக்கள் இரு வகையாக உள்ளன.  
அவை,
1. குறளடி வஞ்சிப்பா
1. சிந்தடி வஞ்சிப்பா
எனப்படும். குறளடி என்பது இரண்டு சீர்களைக் கொண்ட அடியைக் குறிக்கும். எனவே குறளடி வஞ்சிப்பாக்களில் ஒவ்வொரு அடியிலும் இரண்டு சீர்கள் காணப்படும். சிந்தடி என்பது மூன்று சீர்களால் அமைந்த அடியைக் குறிக்கும். எனவே மூன்று சீர்களால் அமைந்த அடிகளைக் கொண்ட வஞ்சிப்பா சிந்தடி வஞ்சிப்பா ஆகும். இச் சீர்கள் மூன்று அசைகள் கொண்டவையாகவோ அல்லது நான்கு அசைகள் கொண்டவையாகவோ இருக்கலாம். மூவசைச் சீர்களாயின் அவை வஞ்சிச்சீர் என அழைக்கப்படும், நிரையசையை இறுதியில் கொண்ட சீர்களாக இருத்தல் வேண்டும். நான்கு அசைகளைக் கொண்ட சீர்கள் ஆயின் அவையும் நிரை அசையில் முடியும் சீர்களாக இருத்தல் வேண்டும்.  
வஞ்சிப்பாவில் பெரும்பாலும் கனிச்சீர்களும், இருவகை வஞ்சித்தளையும் வரும். சிறுபான்மையாக பிற சீரும், தளையும் வரும்.  
வஞ்சிப்பா குறைந்த அளவாக மூன்று அடிகளைக் கொண்டிருக்கும். தேவையைப் பொறுத்து அடிகளின் எண்ணிக்கை இதற்கு மேல் எத்தனையும் இருக்கலாம். வஞ்சிப்பாக்களின் முடிவில் தனிச்சொல், சுரிதகம் ஆகிய உறுப்புக்களும் அமைந்திருக்கும். சுரிதகம் எப்பொழுதும் ஆசிரியச் சுரிதகமாகவே இருக்கும்.  
;குறளடி வஞ்சிப்பா  
“பூந்தாமரைப் போதலமர
தேம்புனலிடை மீன்றிரிதரும்
வளவயலிடைக் களவயின்மகிழ்
வினைக்கம்பலை மனைச்சிலம்பவும்
மனைச்சிலம்பிய மணமுரசொலி
வயற்கம்பலைக் கயலார்ப்பவும்
நாளும்
மகிழும் மகிழ்தூங் கூரன்
புகழ்த லானப் பெருவண் மையனே”  
‘நாளும்’ என்பது தனிச்சொல். செய்யுள் இரண்டடி ஆசிரியச் சுரிதகத்தால் முடிந்தது.  
; சிந்தடி வஞ்சிப்பா  
“கொடிவாலன குருநிறத்தன குநற்தாளன
வடிவாளெயிற் றழலுளையன வள்ளுகிரன
பணையெருத்தி னிணையரிமா னணையேறித்
துணையல்லாத் துறவுநெறிக் கிறைவனாகி
எயினடுவ ணினிதிருந் தெல்லோர்க்கும்
பயில்படுவினைப் பத்திமையிற் செப்பினோன்
புணையெனத்
திருவுறு திருந்தடி திசைதொழ
விரிவுறு நற்கதி வீடுநனி யெளிதே.”  
புணையென என்பது தனிச்சொல். இந்தச் செய்யுள் இரண்டடி ஆசிரியச் சுரிதகத்தால் முடிந்தது.
# அறிவியல் புனைவு

அறிவியல் அம்சங்களை சாரமாக அல்லது பின்புலமாக கொண்டு கற்பனையுடன் கலந்து ஆக்கப்படும் படைப்புக்களே **அறிவியல் புனைவு** அல்லது **அறிபுனை** ஆகும். "அமெரிக்கன் ஹெரிடேஜ் ஆங்கில மொழி அகராதி" அறிவியல் புனைவுகளை "அறிவியல் முன்னேற்றம் மற்றும் அறிவியல் சித்தாந்தங்களை தன் கருவில் ஒரு பாகமாகவோ அல்லது கதைக்கருவின் பின்புலமாகவோ கொண்ட புனைவு, குறிப்பாக வருங்கால அறிவியல் சாத்தியக்கூறுகளை உள்ளடக்கியது". என கூறுகிறது.  
கட்டுரை, சிறுகதை, நாவல், கவிதை, திரைப்படம் என பல வடிவங்களில் அறிவியல் ஆக்கம் இருக்கலாம். அறிவியல் ஆக்கங்கள் கற்பனையான கதைப்புலத்தில், ஆனாலும் நடக்கக்கூடியதாக, அதாவது இயற்கைக்கு மீறியதாக அல்லாமல் இருக்கும். எதிர்காலத்தைப் பின்புலமாகக் கொண்டதாக, அதிக முன்னேற்றமடைந்த அறிவியல் மற்றும் தொழில்நுட்பத்தைப் பயன்படுத்துவதாக, விண்வெளிப் பயணம், வேற்றுக்கிரக வாசிகள், இயல்புகடந்த நிகழ்வுகள் நடைபெறுவதாக **அறிவியல் புனைவுகள்** அமையும். அறிவியல் கண்டுபிடிப்புகளின் பின்விளைவுகளை ஆராய்வது அறிவியல் புனைவுகளின் முக்கியமான மையக் கருத்தாகவுள்ளது, இதன் மூலம் அறிவியல் புனைவானது *சிந்தனைகளின் இலக்கியம்* என்றும் கூறப்படுகிறது.
# அறிவியல் புனைவு

## இயல்புகள்

வெவ்வேறானதும் நடக்கக்கூடியதுமான எதிர்கால உலகத்தைப் பற்றி பகுத்தறிவோடு ஆராய்வதாக **அறிவியல் புனைவு**கள் அமையும். புனைவின் அடிப்படையில் அறிவியல் புனைவுகள் அதிபுனைவுகளோடு ஒத்துப்போகும், ஆனால், அறிவியல் புனைவுகள் நடைபெறும் நிகழ்வுகளும் அதில் இடம்பெறும் கதாபாத்திரங்களும் அறிவியல் கருதுகோட்களின் அடிப்படையிலும் எதிர்காலத்தில் அறிவியல் மேம்பாட்டின் மூலம் நிகழக்கூடியதாகவும் இருக்கும்(எனினும் சில கதாபாத்திரங்கள் அல்லது கருத்துகள் முற்றிலும் கற்பனையானதாகவும் அமையும்).  
வழக்கமாக அறியப்பட்டிருக்கும் நிதர்சனங்களிலிருந்து அறிவியல் புனைவுகளில் விவரிக்கப்படும் நிகழ்வுகள், இடங்கள் மற்றும் கதாபாத்திரங்கள் வேறுபட்டிருக்கும். ஏறக்குறைய அனைத்து அறிவியல் புனைவுகளும் வாசகர் அல்லது பார்வையாளரின் கற்பனைகளும் முக்கிய பங்காற்றும். மேலும், அவற்றில் கூறப்பட்டிருக்கும் பல்வேறு கருதுகோட்களும் கதையோட்டத்திலேயே பின்னர் விவரிக்கப்படும் அல்லது வாசகரின் கற்பனைக்கே விடப்படும். அறிவியல் புனைவின் முக்கிய அங்கங்கள்:
- எதிர்காலம், வெவ்வேறான காலக்கோடுகள், அல்லது அறியப்பட்ட வரலாற்றிலிருந்தும் தொல்பொருளியறிவியலிலிருந்து மாறுபட்டதாகவும் அமைந்த கடந்தகாலம் ஆகியவை.
- விண்வெளியில் நடைபெறும் நிகழ்வுகள், முக்கியமாக விண்வெளிப் பயணங்கள்.
- வேற்றுக்கிரகவாசிகள், விகாரிகள், மனிதப்போலி எந்திரங்கள் போன்ற கதாபாத்திரங்கள்.
- தற்காலத்தில் இல்லாத, எதிர்காலத்தில் கண்டுபிடிக்கப்படக்கூடிய தொழில்நுட்பங்கள்.
- தற்காலத்தில் நிறுவப்பட்டிருக்கும் அறிவியல் கருதுகோட்களோடு ஒத்துப்போகாத ஆயினும் நடைபெறக்கூடிய கருதுகோட்கள் இடம்பெற்றிருக்கும் (எ-கா: ஒளியை-விட-வேகமாகப் பயணித்தல், காலப்பயணம் போன்றவை)
- புதிய மற்றும் வழக்கத்து மாறான அரசியல் மற்றும் சமூக அமைப்புகள்.
- மனக் கட்டுப்பாடு, தொலைவிலுணர்தல், தொலைவியக்கல் (பொருட்களை தொடாமல் நகர்த்துதல்) மற்றும் தொலைப்பெயர்த்தல் போன்ற இயல்புகடந்த திறன்கள்.
- மற்ற அண்டங்கள் மற்றும் அதிக பரிமாணங்களும் அவற்றினிடையே பயணித்தல் ஆகியவை.
# அறிவியல் புனைவு

## தமிழில் அறிவியல் புனைவு

- ராஜேஷ்குமார்
- ஜெயமோகன்
- சுஜாதா
- அரவிந்தன் நீலகண்டன்
- ராஜ்சிவா
# அறிவியல் புனைவு

## உலக அளவில் முக்கியமான அறிவியல் புனைவு எழுத்தாளர்கள்

- ஆர்தர் சி. கிளார்க்
- ஜார்ஜ் ஆர்வெல்
- ஐசக் அசிமோவ்
- பிலிப் கே டிக்
- எச். ஜி. வெல்சு
- ஜார்ஜ் ஆர். ஆர். மார்ட்டின்